165 



Trækul til organiske Levninger, ligesom den Humussyre der er 

 Ahlens charakteristiske Bestanddeel; begge hidrøre sikkert fra 

 Land- og F«'rskvandsplanter, da Søeplanterne ikke synes at kunne 

 danne Humussyre, og endnu mindre Kul med Træstructur. 

 Man kunde altsaa maaskee af denne Grund betragte dem som 

 Tegn paa at Ahlsandsteen er en Ferskvandsdannelse, men den 

 slutter sig paa hele Strækningen fra Liimfjorden til Elben, og 

 længere hen igjen i Belgien og Holland til Nordsøen, og Nord- 

 søens store Basin har lige siden Juraformationens Tid altid 

 været en Saltvands Fjord, en Bugt af Atlanterhavet. 



Medens vi hos os til Ahlsandstenens Forstyrrelse vælge 

 chemiske Midler, navnligen den af Gjødningen udviklede kulsure 

 Ammoniak, benytter man i Campinen meget dybtgaaende Plouge, 

 der gjennemskjære og gjennembryde den løse Sandsteen, og 

 bringe dens Brudstykker paa Overfladen, hvor den under At- 

 mosphærens og Frostens Indvirkning meget snart hensmuldrer 

 og blandes med den øvrige Jord. 



Belgien har under en stærk Indgriben fra det Offentliges 

 Side forvandlet en stor Deel af sin Campinehede til græs- og 

 kornbærende Land, et Foretagende, som overordentlig heldigen 

 er understøttet ved et omfattende og vandrigt Kanalsystem, og 

 ved Nærheden af mange, store og folkerige Steder, der afgive 

 rigehg Gjødning til den begyndende Cultur. 



Paa den cimbriske Halvø er den animalske Gjødning knap, 

 og kan til Ahlhedernes Opdyrkning vanskelig unddrages de andre 

 Jorder. Vandrige Kanaler vilde man derimod let kunne skaffe 

 sig, ved at grave ned igjennem Mergellaget til det store Gruslag, 

 der er uudtømmehgt paa Vand, som ved naturligt Tryk vil hæve 

 sig til nogle faa Fod under Jordens Overflade, og et afgjort For- 

 trin har man hos os ved de paa de allerfleste om ikke alle 

 Steder under Ahlen forekommende Mergellag, som synes at 

 mangle i Belgien. 



